L 11214 Jurnalul Oficial al Uniunii Europene 30.4.2007 DECIZIA COMISIEI din 7 iunie 2006 privind ajutorul de stat C 25/2005 (ex NN 21/2005) pus în aplicare de Republica Slovacă în favoarea Frucona Koăice a.s. [notificată cu numărul C(2006) 2082] (Numai textul în limba slovacă este autentic) (Text cu relevanță pentru SEE) (2007/254/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, după invitarea celor interesați să îşi prezinte observațiile (') în conformitate cu dispozițiile menționate anterior şi ținând seama de aceste observații, întrucât: (3) L PROCEDURA Prin scrisoarea din 15 octombrie 2004, înregistrată la data de 25 octombrie 2004, Comisia a primit o plângere privind un ajutor de stat presupus ilegal acordat Frucona Koăice a.s.. Reclamantul a trimis informații complementare la data de 3 februarie 2005. O şedință cu reclamantul a avut loc la data de 24 mai 2005. Pe baza datelor oferite de reclamant, Comisia a invitat Slovacia, printr-o scrisoare din 6 decembrie 2004, să îi ofere informații privind măsura în cauză. Slovacia a răspuns printr-o scrisoare din data de 4 ianuarie 2005 şi înregistrată la data de 17 ianuarie 2005, în care a informat Comisia cu privire la existența unui posibil ajutor ilegal în favoarea Frucona Koăice a.s. şi i-a cerut să autorizeze acest ajutor ca ajutor pentru salvare acordat unei întreprinderi aflate în dificultate financiară. Slovacia a adus o completare a informațiilor printr-o scrisoare din 24 ianuarie 2005, înregistrată la data de 28 ianuarie 2005. Printr-o scrisoare din 9 februarie 2005, Comisia a solicitat informații suplimentare, care i-au fost oferite printr-o scrisoare din 4 martie 2005, înregistrată la data de 10 martie 2005. O întâlnire cu autoritățile slovace a avut loc la data de 12 mai 2005. Printr-o scrisoare din 5 iulie 2005, Comisia a notificat Slovacia cu privire la decizia sa de a deschide procedura () JO C 233, 22.9.2005, p. 47. prevăzută la articolul 88 alineatul (2) din Tratatul CE privind ajutorul menționat mai sus. Decizia Comisiei de a deschide sus-numita procedură a fost publicată în Jurnalul Oficial al Uniunii Europene (?). Comisia i-a invitat pe cei interesați să îşi prezinte observațiile cu privire la măsura în cauză. Autorităţile slovace şi-au prezentat observaţiile printr-o scrisoare din 10 octombrie 2005, înregistrată la data de 17 octombrie 2005. Comisia a primit observațiile unei părţi interesate (beneficiarul) printr-o scrisoare din 24 octombrie 2005, înregistrată la data de 25 octombrie 2005 şi le-a transmis Slovaciei, care a avut posibilitatea să reacționeze; observațiile Slovaciei au fost primite printr-o scrisoare din data de 16 decembrie 2005 şi înregistrată la data de 20 decembrie 2005. O întâlnire cu beneficiarul, în timpul căreia acesta a avut posibilitatea să îşi apere punctul de vedere, a avut loc pe 28 martie 2006. Slovacia a adus o completare a informațiilor printr-o scrisoare din 5 mai 2006, înregistrată la data de 8 mai 2006. I. DESCRIEREA DETALIATĂ A AJUTORULUI 1. Întreprinderea vizată Beneficiarul ajutorului financiar este societatea Frucona Koăice a.s. (denumită în continuare „beneficiarul”), care opera în momentul examinării faptelor în sectorul producției de băuturi alcoolice şi spirtoase, de băuturi fără alcool, de conserve de fructe şi de legume şi de oțet. La ora actuală, beneficiarul nu mai produce băuturi alcoolice şi spirtoase, dar este activ în comerţul angro cu băuturi alcoolice şi spirtoase. Întreprinderea este situată într-o regiune eligibilă pentru obţinerea de ajutoare regionale conform articolului 87 alineatul (3) litera (a) din Tratatul CE. () A se vedea nota de subsol de la pagina 1.